เรื่องร้องเรียน (ความสะอาด) วันที่ 2022-12-12 03:20:40 — แขวงสำเหร่ เขตธนบุรี กรุงเทพมหานคร
ซากรถ ในซอย สมเด็จพระเจ้าตากสิน 15 ที่ทางเขต ธนบุรี ได้ติดป้าย ตามหาเจ้าของ เกิน 15 วันแล้ว เหตุใดเขตธนบุรี ถึงนิ่งเฉยต่อการปฎิบัติตามข้อกฎหมาย ในการเคลื่อนย้าย ซากรถหากประกาศแล้วไม่มีผู้ใดแสดงตัว

แจ้งเบาะแส “จอดทิ้งซากรถ” รับส่วนแบ่งค่าปรับ 50%

          ตามกฎหมายผู้ใดทิ้ง วาง หรือกองซากยานยนต์บนถนนหรือสถานสาธารณะ ต้องระวางโทษปรับไม่เกิน 5,000 บาท (พ.ร.บ.รักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ มาตรา 18,56)

         ในส่วนของการดำเนินคดีตามกฎหมายนั้น จะมีการสืบหาเจ้าของซากรถยนต์ก่อน โดยจะทำการติดประกาศ 15 วัน หากไม่พบเจ้าของ กทม. จะเคลื่อนย้ายไปเก็บรักษาไว้ในที่ที่สำนักงานเขตนั้น ๆ และหากมีเจ้าของมาติดต่อในอนาคตจะดำเนินการเปรียบเทียบปรับ แต่ถ้าไม่มีเจ้าของมาติดต่อ กทม. จะจัดเก็บซากรถยนต์ไว้ประมาณ 6 เดือน หลังจากนั้นเป็นอำนาจหน้าที่ของผู้อำนวยการเขตในการขายทอดตลาดซากรถยนต์ต่อไป

          ข้อสำคัญเงื่อนไขการรับเงินรางวัลนำจับ ต้องมีการเปรียบเทียบปรับผู้กระทำผิดให้เสร็จสิ้นเสียก่อน ผู้แจ้งเบาะแสจึงจะได้รับเงินรางวัลนำจับจำนวนครึ่งหนึ่ง หรือ 50 เปอร์เซ็นต์ของเงินค่าปรับนั้น ๆ

          สำหรับผู้ที่ต้องการแจ้งเบาะแสการจอดทิ้งซากรถยนต์ในพื้นที่สาธารณะ สามารถแจ้งได้หลายช่องทาง ตั้งแต่สายด่วนเทศกิจ โทร. 0 2465 6644, เว็บไซต์ www.bangkok.go.th/reward, Line : @ebn6703w, E-mail : citylaw_bma@hotmail.com หรือทางไปรษณีย์ถึง สำนักเทศกิจ เลขที่ 1 ถ.เทศบาลสาย 1 แขวงวัดกัลยาณ์ เขตธนบุรี กทม. 10600 และแจ้งโดยตรงที่ฝ่ายเทศกิจ 50 สำนักงานเขต (เฉพาะในกทม.)